मूलपानी, काठमाडौँ

मूलपानी नेपालको पूर्व प्रशासनिक विभाजन अनुसार, मध्यमाञ्चल विकास क्षेत्रको बागमती अञ्चल, काठमाडौँ जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ११,७४२ रहेको थियो जसमध्ये ५,८८९ पुरुष र ५,८५३ महिला रहेका थिए भने यहाँ २,६४७ घरधुरी रहेको थियो।  यो हाल कागेश्वरी मनोहरा नगरपालिकामा पर्दछ। मुलपानीलाई पहिले भैमाल भनेर चिनिन्थ्यो, जसको अर्थ हो "डर छैन"। यस गाउँमा बसोबास गर्ने मानिसहरूको मुख्य पेशा कृषि हो। मुलपानीलाई बागमती र मनोहरा नदीले घेरेको छ। मूलपानी नेपालको सबैभन्दा ठूलो अन्तर्राष्ट्रिय क्रिकेट मैदानको लागि प्रख्यात छ, जसलाई मूलपानी क्रिकेट रङ्गशाला भनिन्छ।

यसको साविकका ४-९ नम्बर वडाहरू कागेश्वरी मनोहरा नगरपालिकाको वडा नम्बर ६ हो भने १-३ नम्बर वडाहरू वडा नम्बर ७ हो।

सन्दर्भ सामग्रीहरू

श्रेणी:काठमाडौँ जिल्लाका ठाउँहरू